La propietat intel·lectual (PI) és una categoria de propietat que inclou les creacions intangibles de la intel·ligència humana. La propietat intel·lectual abasta dos tipus de drets: els drets de propietat industrial (marques, patents, denominacions d'origen, dissenys i models industrials) i els drets d'autor. No va ser fins al segle XIX que el terme "propietat intel·lectual" va començar a ser utilitzat, i no fins a finals del segle XX que es va fer comú a la majoria del món. L'objectiu principal de la llei de propietat intel·lectual és fomentar la creació d'una àmplia varietat de béns intel·lectuals. Per aconseguir això, la llei dóna a les persones i les empreses drets de propietat sobre la informació i béns intel·lectuals que creen, normalment per un període de temps limitat. Això dóna un incentiu econòmic per a la seva creació, perquè permet a les persones beneficiar-se de la informació intel·lectual primària i addicional.
Propietat intel·lectual